Kordan meeleldi üle küsimused, millele tööotsija tööintervjuul või ka töösuhte ajal vastama ei pea. Võib, aga ei pea.  Need on siis eelmise tööandja saladusi, samuti peret, rahvust, rassi, päritolu, usku, tervist, puuet, seksuaalseid eelistusi ja poliitilisi veendumusi puudutavad küsimused.  Kui välimuse kohta käivaid küsimusi on kohe mitu, siis  küllap on töösuhte eelduseks uue töötaja välimuse kindlad kriteeriumid. Näiteks modelliks kandideerides on küsimused välimuse kohta asjakohased, samas küsitakse sel juhul tavaliselt hoopis täispikkuses fotot.  Ka stjuardessi töös on vajalik kindel pikkus ja piiranguks on suur kaal.    Töösuhe algab osapoolte kokkuleppega ja eeldab mõlemapoolset usaldust. Need esitatud küsimused ei näi aga põhjendatud olevat, seega tasuks kindlasti uurida, milleks tööandja seda infot kogub. Suhtu sellise teabe  väljaandmisse ettevaatusega.